stanford-oval/wikipedia huggingface dataset:
קרחון ליליאן

| --- | --- |

 מידע כללי
 מיקום:  וושינגטון 
 קואורדינטות:  47°51′09″N 123°22′37″W﻿ / ﻿47.8525°N 123.377°W﻿ / 47.8525; -123.377
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון ליליאן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון ליליאן(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון ליליאן(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון ליליאן
 
קרחון ליליאן (באנגלית: Lillian Glacier) הוא קרחון ברכס הרי אולימפיק בשטח הפארק הלאומי אולימפיק, במחוז ג'פרסון במדינת וושינגטון שבארצות הברית.
הקרחון ממוקם בגובה של 1,864 מטרים מעל פני הים.
אורכו של הקרחון 640 מטרים.
שארית הקרחון ממוקמת בקרקס קרחוני לרגלי פסגת מקארטני.
בשל התחממות כדור הארץ, הקרחון נסוג באופן משמעותי בין השנים 1905 ו-2010.
לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, , Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138
• Olympic Mountain Rescue, , P 190
• Olympic Mountain Rescue, , P 131
נסיגת הקרחונים האולימפיים באתר שירות הפארקים הלאומיים של ארצות הברית
הערות שוליים

1 2  מידע גאוגרפי
↑  מידע על גובה הקרחון
↑  מיקום קרחון ליליאן
↑  תצלומים המראים את נסיגת קרחון ליליאן בשנים אלה
| קרחוני רכס ההרים האולימפיים |
| --- | --- | --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס |  |
| קרחוני הר אנדרסון | איל • אנדרסון • הנגינג |  |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |  |
קרפטקה

| --- | --- |

 
 מאכלים
 סוג:  cream pie 
 מרכיבים עיקריים:  ביצה 
 
קרפטקה (בפולנית: Karpatka) הוא פאי שמנת פולני מסורתי במילוי פודינג חלב וניל או חביצה.
מאפיינים

לפעמים הוא מורכב משני סוגי מאפה שונים; שכבת הבסיס יכולה להיות עשויה מבצק רבוך או מקלתית וניתן לכסות אותה דק עם ריבה ושמנת סמיכה, ולאחר מכן מעליה עוד עלה של בצק רבוך. הקינוח קיבל את שמו מצורת הקפלים דמוית ההרים של הבצק הרבוך המכוסה באבקת סוכר, שדומה לפסגות המושלגות של הרי הקרפטים – Karpaty, בפולנית. המנה מאובקת לרוב כאמור באבקת סוכר.
מקור

מקורות הקינוח אינם ברורים; סביר להניח שהוא הופיע בתחילת שנות ה-50 וה-60, אבל הפופולריות שלו התפשטה רק בשנות ה-70 וה-80. השם הרשמי "קרפטקה" נטבע או תועד לראשונה ב-1972 על ידי קבוצת סטודנטים לפילולוגיה. באופן מסורתי, פרוסה אחת גדולה מהקינוח מוגשת עם קפה או תה.
יש תערובות אפייה "קרפטקה" בחנויות ברחבי פולין. בשנת 1995, "Karpatka" הפך לסימן מסחרי שנרשם במשרד הפטנטים הפולני עבור חברה בשם Delecta להגנה על אבקת הקרם שלה.
הערות שוליים

1 2  "Karpatka - Polish 'Mountain' Cake". 3 באפריל 2018. {{cite web}}:  (עזרה)
↑  "Famous Polish Desserts: Karpatka". www.tasteatlas.com.
1 2  Wschodni, Dziennik. "Językowo i widelczykiem. Karpatka stała się bohaterką artykułu z zakresu językoznawstwa". Dziennik Wschodni.
↑  S.A, Wirtualna Polska Media (28 באוקטובר 2019). "Karpatka". kuchnia.wp.pl. {{cite web}}:  (עזרה)
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
קרפיון שחור

| קרפיון שחור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפיונאים
משפחה:: קרפיוניים
סוג:: Mylopharyngodon 
מין:: קרפיון שחור
שם מדעי
 Mylopharyngodon piceus ‏ריצ'רדסון, 1846

קרפיון שחור (שם מדעי: Mylopharyngodon piceus) הוא מין יחיד בסוגו של דג השייך למשפחת הקרפיוניים.
מאפיינים

בתי גידולו של הקרפיון הם אגמים ונהרות במזרח אסיה מנהר האמור בסין עד לווייטנאם. דג זה מוכר היטב במטבח הסיני ולרפואה הסינית. הקרפיון השחור מגיע לאורך של עד 1.9 מטרים ולמשקל של עד 35 קילוגרם אך האורך הממוצע שלו הוא 60 עד 120 סנטימטרים. הקרפיון השחור ניזון בעיקר מחלזונות. הקרפיון השחור יחד עם קרפיון גדול-ראש, קרפיון כסוף וקרפיון העשב מהווים את ארבעת הדגים המפורסמים ביותר במטבח הסיני.
הקרפיון השחור בארצות הברית

תזונתו של הקרפיון השחור הובילה ליצואו לארצות הברית על מנת שיעזור לשלוט בכמות החלזונות לצורכי החקלאות הימית. החלזונות מהווים פונדקאים לטפילים ולקרציות מימיות שעלולים לפגוע בתוצרי החקלאות הימית. חוקי החקלאות של כמה מהמדינות קובעים שקרפיון שיוכנס לבריכת דגים יהיה קרפיון עקר, וכך לא יהיה סיכון שהוא עצמו יתרבה בבריכות או יצא מהן וישפיע על האיזון האקולוגי.
הערות שוליים

↑  קרפיון שחור באתר הרשימה האדומה של IUCN
| --- | --- |
בקרת זהויות :  NLI: 987007532727505171
קוקייה אזמרגדית

| קוקייה אזמרגדית |
| --- | --- |
 זכר קוקייה אזמרגדית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוקאים
תת־סדרה:: תרופודה
משפחה:: קוקייתיים
סוג:: קוקית ברונזה
מין:: קוקייה אזמרגדית
שם מדעי
 Chrysococcyx klaas ‏סטפנס, 1815

קוקייה אזמרגדית נקבה
קוקייה אִזְמַרְגָּדִית (שם מדעי: Chrysococcyx klaas) היא מין עוף ממשפחת הקוקייתיים, שבית גידולו באזורים המיוערים של אפריקה שמדרום לסהרה.
שם המין

השם העברי "קוקייה אזמרגדית" משקף את הכתמים הירוקים כעין אבן הברקת (אזמרגד) שעל גוף הזכר. השם המדעי Chrysococcyx klaas ניתן על ידי החוקר הצרפתי פרנסואה לה-וילון (François Levaillant) על שם משרתו בן לשבט הקויקוי. לה-וילון היה הביולוג הקולוניאלי היחיד שהעניק שמות למיני עופות על שם אנשים מהאוכלוסייה המקומית.
תפוצה

המין מצוי ברחבי אפריקה שמדרום לסהרה מלבד באזורים צחיחים במיוחד.
תיאור

אורך גוף הקוקייה האזמרגדית 16–18 סנטימטרים. למין דו-צורתיות זוויגית. לזכר אזורים בגוף בצבע ירוק מבריק עם חלק תחתי לבן. לנקבה גוף בצבע חום-ברונזה, נוצות כנפיים עם כתמים ירקרקים, וחלק תחתי לבן מפוספס עדין.
לזכרים ולנקבות כתם מעל העין מאחור.
רבייה

הטלת הביצים מתרחשת בחודשים ספטמבר עד אפריל, ושיאה בין אוקטובר לדצמבר. לעיתים מאוחר יותר באזורים צחיחים יחסית. עשויה להתחיל אף מיולי באזורים הדרום-מערביים של פרובינציית כף התקווה הטובה. כמו מיני קוקיות דומים הקוקייה האזמרגדית היא טפילת תטולה. היא מטילה את ביציה בקינים של מגוון עופות כאשר מיני החטפיתיים והצופיתיים נפוצים במיוחד.
הערות שוליים

↑  קוקייה אזמרגדית באתר הרשימה האדומה של IUCN
↑  Beolens, B.; Watkins, M. (2004). Whose Bird?: Common Bird Names and the People They Commemorate. Yale University Press. ISBN 978-0-300-10359-5.
1 2  Harrison, J. A.; Cherry, M. (1997). "Klaas's cuckoo". The atlas of southern African birds (PDF). 1. Johannesburg: BirdLife South Africa. pp. 708–709
קורור

| --- | --- |
דגל קורורדגל קורור
מראה בקורור
מראה בקורור
 מדינה:  פלאו פלאו
 מדינה:  קורור
 בירת העיר:  Koror 
 שטח:  65 קמ"ר
 אוכלוסייה:  ‏
  ‑ בעיר:  11,200 (2004)
  ‑ במטרופולין:  14,000 (2004)
 קואורדינטות:  7°20′32″N 134°28′38″E﻿ / ﻿7.3422222222222°N 134.47722222222°E﻿ / 7.3422222222222; 134.47722222222 
  מפת מיקום  מפה מפורטת   (למפת פלאו מוגדלת) נגרולמוד אנגאור האוקיינוס השקטקורור(למפת פלאו רגילה) נגרולמוד אנגאור האוקיינוס השקטקורור  he tabBackground:;tabBorder:#aaa;defaultTab:0;
 
קורור היא אחת מהמדינות של פלאו. מדינה זו מהווה המרכז התקשורתי והמסחרי של המדינה. המדינה כוללת מספר איים, שהעיקרי בהם הוא קורור, עליו נמצאת העיר קורור, בירת פלאו לשעבר, בה מתגוררים כ-11,200 תושבים (2004). במדינת קורור כ-14,000 תושבים (2004) המהווים כ-70% מאוכלוסיית פלאו.
העיר קורור שימשה כבירת פלאו עד 7 באוקטובר 2006, עת עברה ממשלת פלאו לבירה החדשה נגרולמוד, הנמצאת באי השכן באבלדאוב. בית המשפט העליון של פלאו, הרשויות הפיננסיות, האקדמיה והמרכז הפיננסי  נותרו בקורור.
בתקופת השלטון הקולוניאלי הספרדי, הייתה העיר כפר דייגים קטן. לאחר מכן נתון היה האי למרות קולוניאלית גרמנית, ואלה הרחיבו את הנמל במקום ופתחו בעיר תחנת סחר. ב-1914, בעת שהאי היה תחת שלטון היפנים, חיו ביישוב המרכזי שבו כ-500 אנשים. היפנים פיתחו את העיר והממשלה היפנית של "הימים הדרומיים" ישבה במקום. האוכלוסייה גדלה במהירות, ועם פרוץ מלחמת העולם השנייה ב-1941 מנתה אוכלוסיית העיר 38,000 תושבים, מהם רק 5,000 מקומיים.
בהיותה עיר חשובה למערך המלחמה היפני, היא מוגנה ובוצרה היטב ונבנו בה בונקרים ומחילות תת-קרקעיות. אלה נהרסו לאחר תום המלחמה ב-1945. ארצות הברית, שניצחה את יפן במלחמה, לא הייתה זקוקה לקורור בתור המטה המבצעי שלה באזור, היות שהיה לה כבר מטה בגואם. בשל כך הפסיקה התרחבות העיר על ידי זרים וכיום מתגוררים בה כמעט אך ורק מקומיים.
האי קורור מחובר בגשרים לשני איים סמוכים:
האי נגרקבסאנג - בו נמצאת העיר מייונגס, העיר השנייה בגודלה במדינת קורור, בה מתגוררים כ-1,200 תושבים.
האי מאלאקאל - עליו נמצא נמל קורור.
מדינת קורור מחוברת בגשר לאי באבלדאוב במדינת איראי, עליו נמצא שדה התעופה של קורור ובו נמצאת גם עיר הבירה מלקאוק.
בקורור עוד כ-20 כפרים.
קלם (רשות מקומית)

קלם (בליטאית: Kelmės rajono savivaldybė, קלמה ‏האזנהקובץ:Lt-Kelmė.ogg‏Ⓘ‏) היא אחת מ-60 הרשויות המקומיות של ליטא, הממוקמת בצפון-מערב המדינה, במחוז שאולאי.
בצפון-מערב גובלת הרשות ברשות מקומית טלז שבמחוז טלז; בדרום-מערב – ברשות מקומית שיללה שבמחוז טאורגה; ובדרום – ברשות מקומית ראסייני שבמחוז קובנה.[דרושה הבהרה]
רשות מקומית קלם משתרעת על פני 1,705 קמ"ר, ואוכלוסייתה מנתה בשנת 2014, למעלה מ-30,000 תושבים. העיירה קלם היא היישוב הגדול ביותר ברשות, ומשמשת כמרכז המנהלי שלה.
צ'ן צ'יגאנג

| --- | --- |
אין תמונה חופשית
 לידה:  21 באוגוסט 1951 (בן 73) שאנגחאי, הרפובליקה העממית של סין 
 מוקד פעילות:  הרפובליקה העממית של סין, צרפת 
 מקום לימודים:  Central Conservatory of Music 
 סוגה:  מוזיקה קלאסית 
 שפה מועדפת:  סינית, צרפתית 
 כלי נגינה:  פסנתר 
 חברת תקליטים:  EMI קלאסיקס 
 www.chenqigang.com
 פרופיל ב-IMDb
 
צ'יגאנג צ'ן (במנדרינית:陈其钢,בפין יין:Qigang Chen‏ נולד ב-21 באוגוסט 1951) הוא מלחין סיני-צרפתי של מוזיקה קלאסית. הוא חי בצרפת מ-1984 והתאזרח בה ב-1992.
קורות חייו > ילדות וצעירות

צ'יגאנג שן נולד ב-1951 בשאנגחאי במשפחה משכילה ומוזיקלית. אמו ואחותו ניגנו בפסנתר מוזיקה קלאסית מערבית ואביו, צייר וקליגרף במקצועו, ידע לנגן מוזיקה המסורתית. צ'יגאנג צ'ן התחיל לימודי מוזיקה מילדותו. בימי הטרור של המהפכה התרבותית אביו הוכרז "יסוד בורגני", סולק מתפקידו
כמנהל האקדמיה לאמנויות ונשלח למחנה עבודה.
הגימנסיה של הבן נסגרה והוא סולק גם מלימודיו בקונסרבטוריון המרכזי למוזיקה בבייג'ינג ונכלא בקסרקטין שבו הועסק למשך שלוש שנים במטבח במסגרת "חינוך מחדש".
עם זאת על אף הלחץ הפוליטי והחברתי האנטי-אינטלקטואלי, עשה מאמצים להמשיך ללמוד הלחנה בהתכתבות.
בתום המהפיכה התרבותית 1977 נמנה צ'יגאנג צ'ן עם חברי "כיתת 1977" - העשרים וששה מתוך אלפיים מועמדים שהתקבלו לכיתת ההלחנה של הקונסרבטוריון המרכזי של בייג'ינג. עם חבריו לכיתה נמנו טנ דון, צ'ן-יי וג'ואו לונג. למד הלחנה אצל לואו ג'ונג ז'ונג (Luo Zhongrong) וסיים ב-1984 את לימודיו
צ'יגאנג צ'ן זכה במקום הראשון בתחרות הלאומית להלחנה וכתוצאה מכך היה היחיד שהורשה לנסוע להמשך השתלמות בחוץ לארץ.
קורות חייו > לימודיו והתחלת פעילותו בצרפת

צ'יגאנג צ'ן למד בשנים 1984–1988 בקונסרבטואר של פריז עם מלגה מממשלת צרפת. הוא היה תלמידו האחרון של אוליבייה מסייאן. בנוסף הוא למד אצל איבו מאלק, בטסי ז'ולאס, קלוד באליף וכן אצל ז'אק קסטרד. בחמש השנים הראשונות בצרפת הוא הרחיב את היכרותו עם התרבות המערבית ועם מוזיקת המאה העשרים: הוא השתלם בהמשך באמכון למחקר ולתיאום אקוסטי מוזיקלי (אירקאם) מיסודו של פייר בולז. כמו כן למד באקדמיה קיג'יאנה בסיינה אצל פרנקו דונטוני. אחר כך המשיך בלימודים באקול נורמל דה מוזיק בפריז ובמכון למוזיקולוגיה שבאוניברסיטת פריז-סורבון.
צ'יגאנג צ'ן הלחין יצירות שקיבלו השראה מהרכבים מוזיקליים כדוגמת האנסמבל אנטרקונטמפורן (l’Ensemble intercontemporain), הסינפונייטה של לונדון או ה"אנסמבל מודרן" וזכה בפרסים בתחרויות בינלאומיות להלחנה.
ב-1990 התחילה תקופה שנייה בחיי המלחין שבה נסע הרבה בעולם, התבסס כלכלית והתרחק בהדרגה
מזירת המוזיקה בצרפת.
קורות חייו > המשך פעילותו המוזיקלית

בין יצירותיו הסימפוניות הצטיינה Reflet d’un temps disparu (השתקפות מזמן שאיננו עוד) לצ'לו ותזמורת, שבוצע בבכורה על ידי יו-יו מה והתזמורת הלאומית של צרפת, Iris dévoilée
(איריס חשופה) ל-3 קולות נשים, 3 כלי נגינה מסורתיים סיניים ותזמורת, יצירה שהוזמנה על ידי קרן המוזיקה ע"ש סרגיי קוסביצקי ורדיו פראנס, Wu Xing (- חמשת היסודות - וו שינג) לתזמורת שהגיעה לגמר בתחרות מסטרפרייז בלונדון ב-2001.
ב-2008 נבחר צ'ן צ'יגאנג כמנהל המוזיקלי של טקס פתיחת אולמיפאדת הקיץ בבייג'ינג. בהזדמנות זו הלחין את הנושא המוזיקלי "אתה ואני" (Wo He Ni)
באוקטובר 2009 יצירה חדשה בשם "אר הואנג" (Er Huang) שהוזמנה על ידי קרנגי הול בוצעה בבכורה בניו יורק על ידי לאנג לאנג תחת שרביטו של מייקל טילסון תומאס. ב-2010 הבלט שלו "נשים ופלגשים" (Épouses et concubines) בבימוי ג'אנג יי-מו, חגג שלוש מאות הצגות מאז הבכורה ב-2001.
צ'ן צ'יגאנג התבלט כמתווך בין תרבויות סין וצרפת ויחד עם ז'אן-ז'אק ארנו נמנה ב-2013 עם מייסדי הפסטיבל "הצמתים".ב-2010 קידם את חג המוזיקה בשאנגחאי ובספטמבר 2012 השתתף בארגון הסיור של התזמורת הפילהרמונית של רדיו צרפת בסין. כמו כן הקים יחד עם המרכז הלאומי לאמנויות הבמה של סין את התוכנית למלחינים צעירים - "להלחין את העתיד" והיה בה השופט הראשון.
צ'ן צ'יגאנג משתף פעולה עם חברת Virgin Classics/EMI בהפקת האלבומים המונוגרפיים שלו.
את יצירותיו ביצעו התזמורת הלאומית של צרפת, התזמורת הפילהרמונית של רדיו צרפת, התזמורת הסימפונית הסקוטית של בי בי סי התזמורת הסימפונית של סן פרנסיסקו, האנסמבל אנטרקונטמפורן, האנסמבל החדש של אמסטרדם, אמנסמבל אומורה מטוקיו, תזמורת הקמארטה ויסטולה מפולין, ואחרות תחת ניצוחם של מנצחים כמו קורט מזור, שארל דיטואה, רוג'ר נורינגטון, לאונרד סלטקין, תומאס הנגלברוק, איב פרן ואחרים.
ב-2015 הקים צ'ן צ'יגאנג סדנה להלחנה במכללת גונגג'נג בכפר קטן בנפת סויצ'אנג במחוז ג'ג'יאנג
שבמזרח סין.
פרסים ואותות הוקרה

2004 - העיתונות הסינית הכתירה אותו כמלחין הסיני החשוב בעולם בתחום המוזיקה ה"קלאסית".
2005 הפרס הגדול למוזיקה סימפונית של איגוד המלחנים הצרפתיים.
2006 האלבום שלו "אקסטזה" זכה ב פרס Coup de cœur של המוזיקה העכשווית מטעם אקדמיית שארל קרו.
2013 - הפרס רוסיני של האקדמיה הצרפתית.
עיטור מסדר האמנויות והספרות של צרפת בדרגת אביר
יצירות > מוזיקה קאמרית

1985 - Le Souvenir (הזיכרון) לחליל ונבל (משך:11 דקות)
1986 - Yi לקלרנית בסי במול ורביעיית מיתרים (משך:13 דקות ו-10 שניות)
בולט בו השימוש בסגנון הקרוי "ג'ינדה מנצ'נג" ("נגיעות נמהרות בקשת עם שירה איטית") האופייני לאופרה הסינית
1992 - Hui Sheng (הוי שנג) לעוגב (משך:12 דקות)
1995 - (三笑) San Xiao (סאן שיאו) לארבעה כלים מסורתיים סיניים (חליל מבמבוק, סאן שיאן, ג'נג, פיפה) (משך:11 דקות) הוזמנה על ידי רדיו צרפת ובוצעה בבכורה ב-11 בפברואר 1996 ברדיו צרפת בפריז, במסגרת Festival Présence על ידי האנסמבל הואה שיה מבייג'ינג, בניצוחו של צונג יה ;CD
1996 - Énergie spirale (אנרגיה ספירלית) לאבוב ולכלי הקשה (משך:5 דקות)
1996 - Énergie contemplative (אנרגיה מהורהרת) לשלושה חלילים (משך:4 דקות)
2000 - (京剧瞬间 Instants d’un Opéra de Pékin (רגעים מאופרה מבייג'ינג) לפסנתר סולו (משך:9 דקות) בגרסה חדשה ב-2004 - הוזמנה על ידי התחרות הבינלאומית לפסנתר על שם מסייאן
2012 - You and Me (אתה ואני) לצ'לו סולו ועוד ארבעה צ'לי (משך:5 דקות)
יצירות > מוזיקה להרכבים כליים

1987 - Voyage d’un rêve (מסע של חלום) לחליל, נבל, כלי הקשה ושלישיית כלי קשת (משך: 18 דקות)
1989 - Lumière de Guang Ling (אור של גואנג לינג) להרכב כלי (משך:16 דקות)
2004 - 失乐园 Enchantements oubliés (כישופים נשכחים) לתזמורת כלי קשת, ארבעה כלי הקשה, פסנתר, צ'לסטה ונבל (משך: 17 דקות) CD.
יצירות > מוזיקה לתמזורת מיתרים

2003 走西口- L’éloignement (הריחוק) (משך:15 דקות) הוזמנה על ידי התזמורת הקאמרית של שטוטגרט והוקלטה על התזמורת הפילהרמונית של רדיו צרפת בניצוחו של לאונרד סלטקין.CD
יצירות > מוזיקה סימפונית

1988-1987 源 Yuan (מקורות) - יואן - לתזמורת סימפונית גדולה (משך:17 דקות). הוזמן על ידי רדיו צרפת. זכה בתחרות הבינלאומית ה-27 להלחנה סימפונית בטריאסט באיטליה ב-1988. בוצע בבכורה רדיו צרפת ב-5 ביולי 1990 על ידי התזמורת הפילהרמונית של רדיו צרפת בניצוחו של איב פרן. CD
1999-1998 - Wu Xing (חמשת היסודות) - וו שינג (משך:11 דקות).הוזמן על ידי רדיו צרפת.
חלקים: מים - עץ - אש - אדמה - מתכת.CD
2014 - הפתיחה הסימפונית "Instants D'un Opéra De Pékin 京剧瞬间 לתזמורת סימפונית
הוזמנה על ידי התזמורת הסימפונית של שאנגחאי לרגל פתיחת האולם הסימפוני בשאנגחאי ב-6 בספטמבר 2014 בביצוע בכורה של אותה תזמורת, בניצוחו של יו לונג.
Luan Tan - 2015 (לואן טאן) לתזמורת
2017 - Itinéraire d’une illusion (מסלול של אשליה)
יצירות > מוזיקה קולית

1990 - Poème lyrique פואמה לירית לקול בריטון ולתזמורת כלית (משך:14 דקות)
עם הכלים נמנה גם ג'יג'יפנג, כלי הקשה סיני
1991 - Poème lyrique II - 水调歌头2 פואמה לירית ב - לקול בריטון ולהרכב כלי (משך:12 דקות)
הוזמנה על ידי האנסמבל החדש של אמסטרדם, ובוצע לראשונה באמסטרדם ב-2 באפריל 1991 על ידי אותו אנסמבל תחת ניצוחו של אס ספניארד. CD 1993
2001 蝶恋花- Iris dévoilé (איריס חשופה) - סוויטה קונצ'רטית ל-3 קולות נשים, 3 כלים מסורתיים סינים (ארהו, פיפה, ג'נג) ותזמורת גדולה (משך:45 דקות). הוזמנה על ידי קרן קוסביצקי ורדיו צרפת. ביצוע הבכורה חל ב-6 בפברואר 2002 בפסטיבל Présences של רדיו צרפת. CD
חלקים:
纯洁 המחוכם
羞涩 המתנזר
放荡 ההולל
神经质 - הרגיש
温柔 - העדין
嫉妒 - הקנאי
多愁善感 - העצוב
歇斯底里 - ההיסטרי
情欲 - החושני
2005-2004 - Songe d’une femme française (חלום של אישה צרפתייה) על פואמות מאת כריסטין פרמו (משך:30 דקות)
2005 - 看不见的声音 Invisible voices (קולות בלתי נראים) ל-6 קולות מעורבים ותזמורת גדולה (משך:20 דקות) הוזמן על ידי עיריית שטוטגרט והתזמורת הסימפונית של רדיו שטוטגרט - רשות השידור המערב-גרמנית WDR. בוצע על ידי תזמורת זו בבכורה בבייג'ינג תחת ניצוחו של סר רוג'ר נורינגטון עם Stuttgart Neue vocalsolisten.
יצירות > מוזיקה קולית > שירים

2008 - 我 和 你 You and Me - אתה ואני - שיר נושא של האולמפיאדה ה-29 בבייג'ינג - לקולות של גבר ואישה (משך:3 דקות) בוצע לראשונה ב-8 באוגוסט 2008 על ידי ליו הואן ושרה ברייטמן
2010 - הלייטמוטיב של הסרט "מתחת חעץ העוזרר" - לקול של גבר - (משך:3 דקות)
2011 - 母亲-童年 Mother and Childhood (אם וילדות) לקול של גבר (משך:5 דקות) - בוצע בבכורה ב-1 בינואר 2011 בפוטואו על ידי צ'אנג שיליי
2011 - 看不见的紫禁城 Invisible Forbidden City (העיר האסורה הבלתי נראית) לקול של גבר (משך:3 דקות)
2014 - שניפגש שוב בימים עברו (相会在昨天) - שיר נושא 2 - לקולות של גבר ואישה - שימש לפרסום הסרט "השיבה הבייתה"
2014 - 跟着你到天边 ללכת בעקבותיך, עד סוף העולם - שיר נושא 1 - בקול גבר - שימש לפרסום הסרט "השיבה הבייתה"
2014 - חלום - 如梦 - שיר שבוצע לראשונה ביוני 2014 על הר הטגריס והדרקון במחוז ג'יאנשי - על ידי הזמרת פיי וונג
יצירות > מוזיקה מעורבת - כלית ואלקטרונית

1993-1992 Rêve d’un solitaire 孤独者的梦 (חלום של בודד) להרכב כלי או תזמורת אלקטרונית (משך:22 דקות) הוזמן על ידי המכון IRCAM. בוצע בבכורה ב-28 באפריל 1993 במרכז פומפידו בפריז על ידי האנסמבל אנטרקונטמפורן תחת ניצוחו של מארק פוסטר.
יצירות > יצירות ללימוד לנגנים

1987 - Danse - ריקוד - לאבוב ולפסנתר (משך:4 דקות ו-20 שניות)
יצירות > מוזיקת בלט

2000 - 大红灯笼高高挂 Épouses et concubines (נשים ופלגשים) או באנגלית:Raise the Red Lantern (תרים את הפנס האדום) (משך:90 דקות). הוצג בבכורה בייג'ינג ב-2 במאי 2001
על ידי הבלט הלאומי הסיני. CD
יצירות > מוזיקה לסרטים

2010 - 山楂树之恋 שאן ג'ה שו ג'י ליאן (מתחת לעץ העוזרר) (שם הסרט תורגם לעברית "כשאקרא בשמך"- סרט בבימוי ג'אנג יי - מו (משך:110 דקות). CD
2011 - ג'ין לינג שי סאן צ'אי 金陵十三釵, (פרחי המלחמה) - בבימוי ג'אנג יי-מו (משך:140 דקות). CD
2013 - (歸來, גווי לאי (השיבה הבייתה) - בבימוי ג'אנג יי-מו
יצירות > מוזיקה לפרויקטים תחת כיפת השמיים

2008 - מוזיקה לטקס הפתיחה של האולימפיאדה ה-29 בבייג'ינג
חלקים:
画卷 - ציור חלק
礼乐 - מוזיקת פולחן
我和你 - אני ואתה
לקריאה נוספת

Nancy Yunhwa Rao - Chinese Percussion from Model Opera to Tan Dun in Michael Saffle, Hon-Lun Yang (ed) - China and the West:Music, Representation and Reception, University of Michigan Press, Ann Arbour 2017
. Wai-Ling Cheong Messiaen and China ch.8 in Robert Sholl Messiaen in Context Cambridge University Press 2023
הערות שוליים

↑  Wai-Ling Cheong 2023
↑  Nancy Yunhwa Rao 2017 עמ' 175, 178
↑  כתבה בעיתון "צ'יינה דיילי" 11מאת צ'ן נאן ב-11 אוקטובר 2021
↑  Nancy Yunhwa Rao 2017 עמ' 178
| --- | --- |
בקרת זהויות :  NLI: 987007411943405171  PLWABN: 9810703928305606  BNE: XX4978434  BnF: cb12501721f (data)  GND: 128536470  ISNI: 0000 0000 8398 0032  LCCN: nr94031232  LNB: 000050036  MusicBrainz: edd35a05-f54f-4b09-ad70-298c505c402f  NKC: js20030602005  NTA: 141344628  SNAC: w65j1gwq  SUDOC: 034241663  Trove: 1420453  VIAF: 84229055   WorldCat (עם VIAF): 84229055
קרחון קרב

| --- | --- |
אין תמונה חופשית
 מידע כללי
 על שם:  ארתור קונסטנטין קרבס 
 מיקום:  אזור הברית האנטארקטית 
 קואורדינטות:  64°38′00″S 61°31′00″W﻿ / ﻿64.6333°S 61.5167°W﻿ / -64.6333; -61.5167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון קרב(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון קרב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרב
 
קרחון קרב או קרחון קרבס (באנגלית: Krebs Glacier) הוא קרחון בארץ גרהאם, שבאנטארקטיקה.
הקרחון זורם לכיוון מערב, ונשפך אל מפרץ שארלוט.
היסטוריה > גילוי ומיפוי הקרחון

הקרחון התגלה ומופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
היסטוריה > מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.
הקרחון נקרא על שמו של ארתור קונסטנטין קרבס (Arthur Constantin Krebs) אשר, יחד עם שארל רנאר בנה והטיס את ספינת האוויר (צפלין) הראשונה שניתן לשלוט בתנועתה, בשנת 1884.
ראו גם

קרחון רנאר
לקריאה נוספת

• US Geological Survey, , P 28
קורוש

קורוש (בטורקית: Kuruş) הוא מטבע שהיה נהוג באימפריה העות'מאנית ולאחר מכן בטורקיה. כיום הקורוש הוא יחידת המשנה של המטבע הטורקי לירה טורקית - לירה טורקית אחת שווה מאה קורוש.
באימפריה העות'מאנית קורוש היה שווה בערכו ל-40 פארה. הקורוש העות'מאני (כונה גם פיאסטר) היה מלכתחילה מטבע עשוי כסף, אך במחצית השנייה של המאה ה-19 פוחת ערכו עד כדי כך שהוא הופץ גם כמטבע נחושת גדול וגם כמטבע כסף קטן. לאחר מכן, בשנת 1870, הפך ליחידת משנה של הזהב הטורקי, הלירה.
הקורוש איבד את ערכו לחלוטין בעקבות האינפלציה הכרונית בטורקיה בסוף שנות השבעים של המאה ה-20. ב-1 בינואר 2005 החליטה ממשלת טורקיה להחליף את המטבע הטורקי, ולהנהיג את הלירה הטורקית החדשה. השם קורוש הוחזר לשימוש עבור יחידת המשנה של הלירה החדשה, כך שהחלק המאה של הלירה החדשה מכונה קורוש חדש.
השם קורוש, בצורתו הערבית: קִרְש (قرش), התקבל גם במצרים בעת שהנהיגה מטבע עצמאי משלה - הלירה המצרית. עד היום נקרא החלק המאה של הלירה המצרית "קרש". בעת שהוחלפה הלירה המצרית בלירה הארץ ישראלית (פונט פלסטיני) בשטח המנדט הבריטי, נקבע שהיא תתחלק ל-1000 מיל, אולם בציבור עדיין רווח השם קרש או גרוש למטבע של 10 מיל.
ראו גם

גרוש
לירה טורקית
ערך זה הוא קצרמרבנושא כלכלה ובנושא טורקיה. אתם מוזמנים לתרום לוויקיפדיה ו.
קורוקו

.
| קורוקו |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: טרוגונאים
תת־סדרה:: תרופודה
משפחה:: טרוגוניים
סוג:: קורוקו
שם מדעי
 Pharomachrus ‏Llave, 1832

הקורוקו בסמל גואטמלה
קוּרוּקוּ או קצאל (שם מדעי: Pharomachrus) הוא סוג של עופות טרופיים החיים ביערות גשם באמריקה. משמעות שמם המדעי היא "ארוכי זנב". לזכרי הקורוקו יש נוצות זנב ארוכות מאוד.
קורוקו הדור הוא הציפור הלאומית של גואטמלה ומופיע בסמל המדינה.
מינים

מין: קורוקו מצויץ (Pharomachrus antisianus)
מין: קורוקו לבן-קצה (Pharomachrus fulgidus)
מין: קורוקו זהוב-ראש (Pharomachrus auriceps)
מין: קורוקו הדור (Pharomachrus mocinno)
מין: קורוקו טווסי (Pharomachrus pavoninus)